Въведените по-строги мерки не са изненадващи, биха могли да бъдат и по-тежки, заяви транспортният министър Росен Желязков в "Още от деня". И подчерта, че мерките по препоръките на щаба се осъществяват съобразно ситуацията, по-строги стават, когато заболелите надхвърлят 100.

Следим много внимателно ситуацията в другите страни, готвим се както с национални мерки, така и с общоевропейски, каза министър Желязков.

Министър Росен Желязков: Днешните мерки не са мерките, които се взимат за Банско, не поставяме отделните областни градове под карантина.

Поясни, че се установява контрол за целта на пътуването с документ за местоработата - уверение от работодателям служебен документ. На създадените КПП-та ще се установява причината за пътуването.

Министър Росен Желязков: На този фон, на фона на извънредното положение ще се спре безцелното пътуване, примерно през уикенда, или ще намали пътуванията с организирания пътнически автобусен превоз. Но целта е да не се преустановява нормалното функциониране на трудовия процесм нормалното функциониране на работния процес, както и пътувания, свързани с лечение.

Министър Желязков коментира и въпроса за връщането в страната на българите от чужбина.

Росен Желязков: Ние сме готови да окажм съдействие на всички наши сънародници, които са зад граница и имат желание да се завърнат в родината,

Транспортният министър увери, че този проблем разглеждат конплексно с проблема за напускане на страната ни от чужди граждани.

Вижте какво каза още министър Желязков във видеото.